सेसमी वर्कशॉप प्रस्तुत करते हैं
मुझे समझ नहीं आ रहा।
मैंने छः महीने पहले ही ऐलक्वैंट पैज़ैंट प्रमाणित करवाई थी।
मैं चाहती थी, काहिरा भेजने से पहले सब कुछ ठीक-ठाक हो
और साफ़ है कि सब कुछ ठीक-ठाक नहीं है, टॉड।
मुझे समझ नहीं आ रहा क्या कहूँ पर बच्चे सही कह रहे हैं।
यह जाली है।
पर कैसे? क्यों?
माँ, आप ठीक हैं?
नहीं। यह एक अमूल्य पुरावशेष है जिसकी बहुत ऐतिहासिक एहमियत है।
और अब वह बस ग़ायब है?
मुझे फिर से बताओ, तुम लोगों को यह कैसे पता चला।
शुरुआत से।
हाँ।
मैं कुछ काम कर रहा था, युवा मानवशास्त्री क्लब के लिए...
पुरातत्व।
युवा पुरातत्व क्लब के लिए।
बेशक़। इतने सारे क्लब हैं, मैं उलझ ही जाता हूँ।
ख़ैर, एक दिन समीर यहाँ ऐलक्वैंट पैज़ैंट देखने आया था
और इसने कुछ तस्वीरें खींचीं।
हाँ। मैंने देखा कि लाइब्रेरी की वेबसाइट पर जो तस्वीर थी,
वह मेरी ली हुई तस्वीरों से अलग थी।
देखिए, असली ऐलक्वैंट पैज़ैंट यहाँ से फटी हुई है।
पर इस वाली में कोई छेद नहीं है। यह ज़रूर नक़ली है।
और मुझे याद आया आपने कहा था
कि ऐलक्वैंट पैज़ैंट को वापस मिस्र भेज रहे हैं
तो हम सीधा आपको बताने आ गए।
तुमने सही चीज़ की। तुम सभी ने। धन्यवाद।
अब हम क्या करेंगे? -हमें पुलिस को बुलाना होगा।
नहीं, अभी नहीं। हमें इसे अंदरूनी तौर पर सुलटाना चाहिए।
अगर यह ख़बर बाहर आ गई तो मीडिया तमाशा बना देगी।
आप सही कह रही हैं। मैं बोर्ड से कहकर किसी निजी जासूस को यह काम दिलवाता हूँ।
बढ़िया।
धन्यवाद, बच्चों। अब आगे हम संभाल लेंगे।
तुम्हें घर पर मिलती हूँ, बिटिया।
पर अभी भी कितने सवाल हैं।
ऐलक्वैंट पैज़ैंट किसने चुराया? उन्होंने यह किया कैसे?
उन्होंने यह क्यों किया?
उन चित्रलिपि का क्या हुआ जो हमें ओलीवर के दफ़्तर में मिले थे?
मैं अभी भी अनुवाद कर रहा हूँ।
आशा है वह निजी जासूस अच्छा होगा।
क्योंकि मुझे कुछ समझ नहीं आ रहा किसी ने वहाँ से कुछ कैसे निकाला।
हाँ। यह तो कोई जादूगर ही कर सकता था।
मैं कहाँ हूँ?
माफ़ कीजिए।
ख़ैर, मैंने उसे फ़ोन किया था...
हैलो?
क्या हो रहा है?
अंदाज़ा ही है, पर मुझे लगता है यह अभी ख़त्म नहीं हुआ है।
घोस्टराइटर
मुझे लगता है ओलीवर ने एक और पात्र निकाल दिया है।
हाँ। हमारे सिवा उसे और कोई देख या सुन नहीं सकता। यह एकदम "द विज़र्ड ऑफ़ ओज़" की तरह है।
पर मुझे नहीं पता यह किस किताब से है।
क्या वह ऐसे ही पात्र भेजता रहेगा? हमेशा के लिए?
मैं बूढ़ी होने पर यह सब नहीं सोचना चाहती।
मैं अपना बुढ़ापा मज़े से काटना चाहती हूँ,
बिना यह चिंता किए कि किसी भी पल पिप्पी लॉन्गस्टॉकिंग टपक पड़ेगी।
अभी तो हम अपने वर्तमान की चिंता करें।
हैलो? हैलो? क्य...
हम इसे सच्चाई तो नहीं बता सकते, है ना?
बिल्कुल नहीं।
तुम्हें पता है प्रेस कॉन्फ़्रेंस कहाँ हो रही है?
क्या चीज़?
वह बड़ा सा कमरा जिसमें ढेर सारे रिपोर्टर हैं?
मेरे निर्माता, सहायक, स्पॉन्सर?
यह मियामी कन्वेंशन सेंटर ही है ना?
नहीं।
ओह, नहीं। नहीं, नहीं।
लिओ एल मैग्निफ़िको कहाँ है?
वह कौन है?
मैं।
तुम अपने बारे में तीसरे व्यक्ति की तरह बात करते हो?
लिओ करता है, हाँ। यह मेरी ख़ास पहचान है।
कृपया मुझे बस बता दो मैं कहाँ हूँ।
बधाई हो। तुम किसी दूसरे आयाम से टेलीपोर्ट होकर आए हो
जो कि अजीब है, मैं जानती हूँ पर कभी-कभी...
ओलीवर नामक एक भूत है।
लगता है वह एक चोरी हुए मिस्र के पुरावशेष का रहस्य सुलझाने में
हमारी मदद के लिए काल्पनिक पात्रों को हमारी दुनिया में भेज रहा है।
और लगता है तुम उनमें से एक पात्र हो
पर हमें यह नहीं पता तुम किस किताब में से आए हो।
अरे, मुझे लगा हमने तय किया था इसे सच नहीं बताएँगे।
माफ़ करना, पर सच तुम्हारे बताए हुए झूठ जितना ही बकवास है।
यह तो बहुत बढ़िया है।
बढ़िया है?
बात यह है, मियामी में मैं एक बहुत लोकप्रिय जादूगर हूँ।
यहाँ आने से तुरंत पहले, मैं एक प्रेस कॉन्फ़्रेंस में था।
"मियामी हैराल्ड" ने मुझसे कहा,
"लिओ एल मैग्निफ़िको, तुम कई महीनों से वादा कर रहे हो
कि तुम कोई ऐसा आश्चर्यजनक जादू दिखाओगे जैसा पहले कभी किसी ने नहीं देखा।"
मैं जैसे सुन्न हो गया।
मेरे चारों ओर कैमरों की क्लि-क्लि-क्लि-क्लि-क्लिक हो रही थी।
पर सच तो यह है कि मेरे पास ऐसा कोई गुप्त जादू नहीं है।
मुझे कुछ समझ नहीं आया मैं क्या करूँ और मैं पूरी तरह फँस गया।
मेरे पास अभी तक मेरा बड़ा "वेपा" नहीं आया है
"वेपा" क्या होता है?
जब ज़्यादातर लोग "वेपा" कहते हैं
तो उनका मतलब होता है, "मस्त," "शानदार," "बधाईयाँ।"
पर जब लिओ "वेपा" कहता है, तो इसका मतलब जीवन जीने का एक तरीका है।
यह पूरा जोश है। एक अंतहीन खोज है।
यह तकियाकलाम मेरे सभी उत्पादों पर है, जो अब 25 देशों में उपलब्ध हैं।
शायद अगर मैं इस रहस्य को सुलझाने में तुम्हारी मदद करूँ तो मुझे यह "वेपा" ढूँढने का समय मिल जाएगा।
पर तुम्हें अब भी इस काल्पनिक पात्रों वाली चीज़ से कोई समस्या नहीं है?
अगर लिओ तुम्हारी दुनिया में असली नहीं है,
तो तुम्हें कैसे पता कि तुम लिओ की दुनिया में असली नहीं हो?
हो सकता है कि वह तुम हो जो काल्पनिक पात्र हैं।
जैसा कि लिओ हमेशा कहता है,
"अगर तुम पूरी तस्वीर देखना चाहते हो,
तो तुम्हें चीज़ों को अलग कोण से देखना होगा।"
किताबों की दुकान
शायद तुम लोग इसकी बात कर रहे हो।
लिओ एल मैग्निफ़िको पाब्लो कर्ताया
यह एक नन्हे जादूगर के बारे में है जो एक
प्रतियोगिता जीतकर मियामी में मशहूर हो जाता है।
नहीं, नहीं, नहीं। सारी दुनिया में।
फिर प्रसिद्धी उसके सिर पर चढ़ जाती है
और वह सबसे अपना तकियाकलाम, "वेपा" इस्तेमाल करवाना चाहता है,
जो एक स्पैनिश शब्द है जिसका वह बिल्कुल ग़लत इस्तेमाल कर रहा है।
यह इनकी राय है, अच्छा?
यह बहुत मज़ेदार है। तुम्हें यह किताब बहुत पसंद आएगी।
बढ़िया लग रही है। मैं इसे ख़रीदना चाहूँगा।
इसे अच्छे से रखना और पढ़ने के बाद वापस कर देना।
हम कभी-कभी किताबें उधार लेकर पढ़ने का विशेष अधिकार देते हैं।
एक तरह की हमारी पारिवारिक परंपरा है। मज़े से पढ़ना।
धन्यवाद।
किताब खाली है, पिछली बार की तरह ही।
पाब्लो कर्ताया की "¡लिओ! एल मैग्निफ़िको"। इस बार हमें इसे पहले ही पढ़ना होगा।
हाँ। अगर इसमें कोई दुष्ट चुड़ैल है तो बेहतर होगा, हमें अभी पता चल जाए।
कैसे हो, आप दोनों।
हैलो। -हैलो, समीर।
मैं इदरिस को किताब पढ़ कर सुना रहा था। बस ख़त्म कर रहे थे।
ये मेरी दोस्त हैं, चार्ली और निया।
तुमसे मिलकर अच्छा लगा।
आपसे मिलकर अच्छा लगा।
समीर, मुझे तुम्हें बताना था। इस शनिवार रात को,
मेरे गाँव से आए हुए एक परिवार के लिए हम एक ख़ास पार्टी कर रहे हैं।
वे अभी अमरीका आए हैं और हम उनका स्वागत करना चाहते हैं।
हमारे पास उन्हें बताने के लिए अमरीका का दो साल का अनुभव है।
ठीक है। अच्छा रहेगा।
और मेरे पास तुम्हारे लिए एक ख़ास काम है।
तुम बेकरी से उनके लिए एक नमूरा ले आओगे?
वह उनकी पसंदीदा मिठाई है।
ज़रूर। हो जाएगा।
धन्यवाद। और हाँ, आप दोनों भी हमारी पार्टी में आमंत्रित हैं।
जब तक नमूरा नहीं खाया तो क्या जीया।
मेरी विनम्र राय में, वह इस धरती का सबसे स्वादिष्ट केक है।
हम आ रहे हैं। -हम आएँगे।
रुको...
चलो चलें।
तो कल पुरालेख कक्ष में मिलकर पता करने की कोशिश करें
कि ऐलक्वैंट पैज़ैंट कैसे चुराया गया था?
क्या हम इसकी जगह केवल "ईपी" कहें?
मतलब, ऐलक्वैंट पैज़ैंट बहुत मुश्किल शब्द है।
ऐलक्वैंट पैज़ैंट, ऐलक्वैंट पैज़ैंट, ऐलक्वैंट पैज़ैंट। देखा? यह मुश्किल है।
ईपी ही कहते हैं।
तो, कैसा लगा तुम्हें?
बुरा नहीं है।
बुरा नहीं है? यह मेरा सबसे अच्छा जादू है।
वह, तुमने अपने बाएँ हाथ की ओर से ज़रा सा दिखा दिया था और...
नहीं, नहीं, नहीं, नहीं, नहीं। यह सब नहीं चलेगा।
हमें बहुत काम करना है। चलो तुम्हारा सामान देखें।
हाँ, तुम्हारे पास वह सब है जो शुरुआत में मेरे पास भी था,
पर जिस चीज़ की तुम्हें सबसे ज़्यादा ज़रूरत है...
तुम ठीक हो?
यह छड़ी बिल्कुल वैसी है जैसी ला विस्ता में मेरी दोस्त अमैंडा इस्तेमाल करती थी।
रुको, मुझे लगा तुम मियामी से हो।
अब मैं वहाँ रहता हूँ पर मेरा बचपन ला विस्ता में गुज़रा है।
वह फ़्लोरिडा के तट पर एक छोटा सा शहर है।
अमैंडा और मैं समुद्र तट पर मुफ़्त के जादू के कार्यक्रम करते थे।
हमारे दर्शक, आमतौर पर, डोमिनो खेलते हुए बूढ़े व्यक्ति होते थे
पर वह बहुत बढ़िया था।
अमैंडा हमेशा कहती थी कि लोगों के चेहरे पर मुस्कुराहट देखना हमारे लिए पर्याप्त था।
कमाल है।
मैं भी जादू इसीलिए करती हूँ।
ख़ैर, "आप में क्या हुनर है?" नामक एक बड़ा टी.वी. कार्यक्रम
मियामी में ऑडीशन कर रहा था पर वह उसमें भाग नहीं लेना चाहती थी।
तो मैं अकेला ही चला गया।
मैं जीत गया और उसके बाद सब कुछ बदल गया।
अब मैं लिओ एल मैग्निफ़िको हूँ।
ख़ैर, रात बहुत हो गई है। क्या यहाँ बिस्तर लगाने के लिए कोई आता है?
हमारे पास बस बेसमेंट में एक सोफ़ा है।
ठीक है।
बुएना नाचेस यानि शुभ रात्रि।
कल रात, डिनर के समय मेरी माँ ने बताया कि निदेशकों के बोर्ड ने
एक निजी जासूस को काम पर रखा है जो शायद पुरालेख कक्ष बंद कर दे।
अगर यह सच है तो हमें इसके बारे में जल्दी पता लगाना होगा।
तो चलो फिर शुरू करें।
सच में?
यह मेरी ख़ास पहचान है।
कितनी ख़ास पहचान हैं तुम्हारी?
ऐलक्वैंट पैज़ैंट
तुम ताला तोड़ कर यहाँ से ईपी उठा कर ले जा सकते हो पर देखो,
सुरक्षा कैमरों में तुम नज़र आ जाओगे।
क्या सच में नज़र आ जाओगे?
कृपया, कमरे के किनारे-किनारे धीरे-धीरे चलो
और मेरे आने तक रुकना नहीं।
अरे, तुम लोगों ने पूरी किताब पढ़ ली?
मुझे वह बहुत पसंद आई। -मुझे भी।
मुझे वह हिस्सा बहुत पसंद आया जब वह मियामी पहुँचता है... -मेरी ख़त्म नहीं हुई। पहले ही मत बताओ।
वेपा।
तो, सुरक्षा कैमरे यहाँ से यहाँ तक नहीं देखते।
एक अंधस्थल।
पर ईपी उस अंधस्थल में नहीं था। मुझे समझ नहीं आ रहा।
मुझे भी नहीं।
अब तक। पर याद रखो, हर खोज, चाहे वह कितनी भी छोटी क्यों न हो, काम की हो सकती है।
ख़ैर, इस बीच,
हमें एक बड़ी चीज़ खोजनी है, कि उन्होंने शीशे की अलमारी से ईपी को निकाला कैसे?
देखो। मुझे लगता है वह कुछ बाहर निकलवा रहा है।
बढ़िया।
अब हम ध्यान से देखते हैं।
वहाँ अंदर कोई सुरक्षा कैमरे नहीं हैं।
तो तुम ऐलक्वैंट पैज़ैंट को निकलवा कर
उसे विशेष संग्रह कक्ष में देख सकते हो
पर सारा समय लाइब्रेरियन वहीं खड़ी होकर आप पर नज़र रखती है।
बशर्ते तुम उसका ध्यान न बँटा दो।
बिल्कुल। कोई लाइब्रेरियन का ध्यान बँटा सकता है।
तो लाइब्रेरियन का ध्यान बँट गया और यह तुम्हारे पास एक अच्छा मौक़ा है।
और इस समय पर उन्होंने नक़ली से असली प्रति बदल दी होगी।
सही है। वे अपराधी चुपके से
किसी ब्रीफ़केस वगैरह में जाली प्रति लाए होंगे।
सब लाइब्रेरियन के लौटने से पहले। आराम से।
और अब वे अपराधी वहाँ खड़े होकर मुस्कुरा रहे होंगे
जब जाली ऐलक्वैंट पैज़ैंट को उसकी शीशे की अलमारी में वापस रखा गया होगा।
सब हो गया। -धन्यवाद।
और फिर वह अपराधी आराम से कमरे से बाहर चला गया होगा।
असली ऐलक्वैंट पैज़ैंट को ऐसे ही किसी बैग में छिपाकर।
हमने यह सुलझा लिया।
माफ़ कीजिए? मुझे आपके बैग की जाँच करनी होगी।
किसी के लिए कोई छूट नहीं दे सकते।
धन्यवाद।
यह गई हमारी कहानी पानी में।
बाहर जाते समय लाइब्रेरियन आपके बैग की तलाशी लेती है।
जितना तुम सोच रहे हो, हम उससे कहीं ज़्यादा क़रीब हैं। इस तरह की पहेली सुलझाना आसान नहीं होता।
जैसा कि मेरी आबुएला यानि दादी हमेशा कहती हैं, "टेंगन फ़े।" भरोसा रखो।
क्या यह भूत है?
ओलीवर से मिलो।
"सारकोफ़ेगस"?
यह तो वह ताबूत होता है ना जिसमें मिस्र में ममी को दफ़न करते थे?
चलो चलें!
यह भूत कर क्या रहा है?
यह बहुत सपष्ट बात नहीं करता।
चलो दरवाज़ा खटखटाएँ।
और कहेंगे क्या? हमें ऊपर पड़ा आपका ताबूत देखना है।
नहीं। कह देना हम एक बहुत अजीब चीज़ें खोजने का खेल खेल रहे हैं।
या हम बचपन में इस घर में रहते थे
और अपना पुराना कमरा देखना चाहते हैं क्योंकि हमें उसकी बहुत याद आती है।
या हम रियल एस्टेट एजेंट हैं... -शायद अभी हमें सिर्फ़ खड़े होकर देखना चाहिए।
मैं सहमत हूँ। ध्यान से केवल देखना बहुत फ़ायदेमंद हो सकता है।
और समीर के बेकरी पर जाने के सिवा
हमारे पास आज दोपहर कोई और काम नहीं है।
अह-ओह।
क्या हुआ? -मैं बिल्कुल भूल गई।
मुझे कैंपस में अपनी बहन से मिलना है।
हमें एक पेंटिंग के काम में अपने माता-पिता की मदद करनी है।
माफ़ करना, पर मुझे जाना होगा। मुझे बता देना क्या हुआ।
तुम्हारी मदद के लिए धन्यवाद।
आख़िर थोड़ी शांति कितनी अच्छी लग रही है।
मुझे चार्ली से प्यार है
पर उसके दिमाग़ में जो आता है, वह बोलती जाती है। मैं इससे तंग आ गई हूँ।
थोड़ा सोच कर सबसे अच्छा वाला चुनो ना।
वह अपने विचारों को ऐसे ही सुलझाती है।
हाँ, बस, यह थोड़ा खिझा देता है।
अब हम में से कोई भी एकदम सही तो नहीं है।
उदाहरण के लिए, तुम्हारी आदत है कि तुम
दल के सभी सदस्यों की ओर से ख़ुद फ़ैसला ले लेती हो।
जैसे जब तुमने लिओ को बताया वह एक किताब से है जबकि हमने उसे न बताने का तय किया था।
शायद उससे उसे भी खीझ महसूस हुई हो।
वाह। सच का धमाका।
माफ़ करना। मैं बस तुमसे सहमति जता रहा था।
मुझे बस इतना पता है ओलीवर ने हमें किसी कारण से चुना है।
तो हमें एक साथ काम करना सीखना होगा।
ठीक है।
उसमें बहुत मज़ा आएगा। -हाँ।
हाँ। -चलो, चलें।
हाँ, हम गए थे कुछ...
लगता है यह कराटे क्लास के लिए जा रहे हैं।
वहाँ पहुँच कर हमें अलग-अलग होना होगा।
मैं माँ के पीछे जाऊँगी और तुम दोनों बच्चे के साथ रहना।
हमें कुछ सोचना होगा कि इनके घर में कैसे घुसें।
मैं उसके क़रीब कैसे जाऊँगा अगर वह कराटे कर रहा होगा?
हम कुछ सोच लेंगे।
पहला पाठ मुफ़्त
बड़े, बच्चे एवं परिवार हर उम्र का स्वागत है!
एक, दो, तीन, चार। साँस लो।
हाँ, ऐसे ही।
अच्छा कर रहे हो।
धन्यवाद।
मेरे गिनने पर। एक, दो, तीन।
तुम उसे घूर रहे हो। यह अजीब लग रहा है। शांत रहो।
मुझे शांत रहना नहीं आता।
सुनो।
तुम जाकर सुनो वह क्या कह रही है।
मैं पास नहीं जा सकती।
ट्रेसी, थोड़ा और ऊँचा।
ऐलन पेंट एवं डिज़ाइन
यह इमारत है क्या वैसे?
द हॉथोर्न क्लब। सबसे अच्छे और होशियार लोग ही इसमें जा सकते हैं।
जब भी कैंपस में कोई सफलता की चोटी पर पहुँचता है,
राजनीतिज्ञ, कलाकार, वैज्ञानिक,
वे हमेशा यहाँ क्लब के सदस्यों के साथ खाना खाते हैं।
और यहाँ पर बनाए गए संबंध तुम्हें इन्टर्नशिप, नौकरियाँ आदि कुछ भी दिलवा सकते हैं।
इसमें सदस्यता कैसे मिलती है? -तुम्हें बुलाए जाने का इंतज़ार करना होता है।
और वे हर साल केवल 10-15 लोगों को ही लेते हैं।
मुझे यक़ीन है वे तुम्हें बुलाना चाहेंगे।
तुम हाई स्कूल में सबसे होशियार थीं।
यहाँ पर मैं बस औसत हूँ।
सच में, मैंने जितना सोचा था, कॉलेज में दोस्त बनाना उससे कहीं मुश्किल हो रहा है।
तुम सिडनी हो ना?
हम एक ही स्पिन क्लास में हैं।
ओह, हाँ। हैरानी हुई तुमने मुझे उस सारे पसीने के बिना पहचान लिया।
मेरा नाम ऐम्बर है।
ये लियम, स्टेफ़नी और बेन हैं।
हैलो।
यह मेरी बहन है, चार्ली।
तो तुम लोग इमारत को पेंट कर रहे हो, हँ?
हमारे माता-पिता का पेंटिंग का काम है।
हम कभी-कभी हॉथोर्न क्लब जैसे बड़े कामों में उनकी मदद करते हैं।
हँ। -बढ़िया है।
हैलो, श्री बॉयड। आपको देखकर अच्छा लगा।
ऐवरी।
वापस आकर अच्छा लग रहा है।
चलो, हमें अंदर चलना चाहिए।
तुमसे मिलकर अच्छा लगा। जिम में मिलते हैं।
बाय। -बाय।
देखो ज़रा। तुम्हारे दोस्त बन गए।
जल्दी ही तुम्हें वहाँ खाना खाने को मिलेगा।
आशा है तुम सही हो।
ठीक है, टॉड, थोड़ा और ऊँचा। ठीक है।
वहाँ बहुत गरमी थी, तो मैं...
हाँ, बिल्कुल ऐसे।
मेरा नाम समीर है। तुम्हारा क्या नाम है?
सच में?
अँ-हँ।
धन्यवाद। गुडबाय।
तो वह कल अपने बेटे के लिए जन्मदिन की पार्टी रख रही है।
हमें उस पार्टी में जाना होगा। -इतनी तेज़ नहीं।
माँ की चिड़ियाघर ले जाने की योजना थी
पर कंपनी की पहले ही दो बुकिंग थी और वे कल नहीं आ सकते।
तो शायद पार्टी हो ही नहीं।
क्या तुम्हें अभी वेपा हुआ? -हाँ।
माफ़ कीजिए। मैंने ग़लती से आपकी बात सुन ली
कि कल आपके बेटे के जन्मदिन की पार्टी है
और मनोरंजन वाली योजना चौपट हो गई। -सही है।
तो, मैं एक जादूगर को जानती हूँ।
तुमने क्या किया?
चार्ली, इससे हमें घर के अंदर जाने का मौक़ा मिल जाएगा।
जब तक तुम अपना जादू दिखाओगी, हम लोग सारकोफ़ेगस ढूँढ लेंगे।
यह बहुत बुरा है।
तैयारी के लिए मेरे पास एक ही दिन है। तुमने मुझसे पहले बात क्यों नहीं की?
मेरे पास तय करने के लिए एक ही पल था।
और वैसे भी, हमारे पास एक जादू का उस्ताद है जो तैयारी में तुम्हारी मदद कर देगा।
तुम समझ नहीं रही हो, निया।
मेरे पास लोगों को दिखाने के लिए केवल तीन जादू तैयार हैं। तीन।
मैं एक सिक्का गायब कर सकती हूँ, मुँह से लंबा सा रिबन निकाल सकती हूँ
और अपनी आस्तीन में कुछ कार्ड छुपा सकती हूँ। बस।
आस्तीन! क्या तुमने आस्तीन कहा?
आस्तीन। आस्तीन। आस्तीन। आ...
निया, लाइब्रेरियन से कहो तुम्हें दो चीज़ें देखनी हैं।
यह "द काउंट ऑफ़ मॉन्टे क्रिस्टो" का पहला संस्करण
और यह पेलिकन की पेंटिंग।
क्यों?
मुझे अब पता है कि विशेष संग्रह कक्ष से अपराधियों ने
ऐलक्वैंट पैज़ैंट को कैसे निकाला था।
और अपने अगले जादू में, मैं उनकी शैतानी योजना दिखाऊँगा।
वह काफ़ी सरल था।
हमारे ओह-कितने-मक्कार चोर ने दो चीज़ें निकलवाईं।
जी?
मैं ऐलक्वैंट पैज़ैंट और वह पेलिकन की पेंटिंग देखना चाहूँगी, कृपया।
मैं "द काउंट ऑफ़ मॉन्टे क्रिस्टो" किताब और वह
पेलिकन की पेंटिंग देखना चाहूँगी, कृपया।
आइडी दिखाई गई।
विकफ़र्ड यूनिवर्सिटी न. ई. आबार्न्स
मेरी माँ यहाँ काम करती हैं।
लॉगबुक पर साइन किया गया।
उन चीज़ों को विशेष संग्रह कक्ष में लाया गया।
एक ऐसा कमरा, मैं याद दिला दूँ, जिसमें कोई कैमरे नहीं हैं।
अगली चीज़, एक दूसरे अपराधी ने कुछ हलचल पैदा की।
माफ़ कीजिए। मैं अभी आती हूँ।
माफ़ कीजिए।
यह मेरे साथ होता रहता है।
और यह था वह जादुई पल।
जब लाइब्रेरियन का ध्यान कहीं और था,
उस अपराधी ने ऐलक्वैंट पैज़ैंट को पेलिकन की पेंटिंग के अंदर छुपा दिया
और एक जाली ऐलक्वैंट पैज़ैंट निकाल कर रख दिया,
लाइब्रेरियन के लौटने से तुरंत पहले जिसे कुछ पता नहीं चला।
माफ़ कीजिएगा।
मेरा काम हो गया। धन्यवाद।
धन्यवाद।
आख़िर में, लाइब्रेरियन ने नक़ली ऐलक्वैंट पैज़ैंट को उसकी शीशे की अलमारी में
रखकर ताला लगा दिया
और फिर उस पेंटिंग को दीवार पर वापस लगा दिया जिसके अंदर ऐलक्वैंट पैज़ैंट था।
और इस तरह अपराधी ने यह काम किया।
यह तो कमाल था।
अगर यह लाइब्रेरी नहीं होती, तो मैं तालियाँ बजाती।
जब चार्ली ने "आस्तीन" शब्द का इस्तेमाल किया,
मुझे अचानक एहसास हुआ कि किसी भी हाथ की सफ़ाई की कुँजी है कार्ड छुपाने के लिए एक अच्छी आस्तीन।
मैं समझ गया कि पुरावशेष छुपाने के लिए चोर को एक आस्तीन चाहिए थी।
और वह रही वो।
रुको।
यह सब बहुत बढ़िया है पर...
हमें बस इतना पता चला है कि उन्होंने विशेष संग्रह कक्ष से ईपी को कैसे निकाला।
हमें अभी भी यह नहीं पता कि उन्होंने इसे पेंटिंग से कैसे निकाला।
सही बात है।
ख़ैर, शायद जवाब हमें जन्मदिन की पार्टी में, सारकोफ़ेगस के अंदर मिल जाए।
ओलीवर ने और किसलिए हमें उसके बारे में बताया होगा?
जैसे ही हम अड़े, उसने हमें वह सुराग़ दिखा दिया।
मैं सहमत हूँ।
उसमें जो भी है, शायद कोई ममी होगी, वह यह रहस्य सुलझाने में किसी तरह हमारी मदद करेगा।
वह देखना।
...सच में और कोई चारा नहीं है। हमें उसे पूरी तरह बंद करना पड़ेगा।
दख़ल देने के लिए माफ़ कीजिए पर पुरालेख कक्ष अब बंद कर दिया गया है।
नवीनतम जानकारी के लिए यूनिवर्सिटी की वेबसाइट देखिए।
वह ज़रूर स्कूल की रखी गई जासूस होगी।
अब हम क्या करेंगे?
हमें इसे किसी अलग कोण से देखना होगा।
चलो कुछ खाने को लाएँ। -बढ़िया कोण है।
तो मैं अपनी भूख मिटाना चाहती हूँ पर अपना डिनर भी ख़राब नहीं करना चाहती।
ओह, रुको। बेकार। सूरजमुखी के बीज।
ऐइ, ज़रा रुको।
मैं? -हाँ। अपना बैकपैक खोलो ज़रा।
क्यों?
हाँ और मेरा बैकपैक क्यों नहीं? या उनका?
चलो, दिखाओ।
ख़ुश?
चलो। यहाँ फिर कभी नहीं आएँगे।
कभी नहीं।
तुम ठीक हो?
यह वैसा ही है जैसे उस औरत ने सोचा था कि मैं चोरी कर रही हूँ क्योंकि मैं अश्वेत हूँ।
उसने अपना नस्लवाद छुपाने की भी कोशिश नहीं की।
क्या हम जाकर उससे कुछ कहें?
लिओ बदले के लिए जादू का इस्तेमाल नहीं करता।
पर इस मामले में, कुछ अलग किया जा सकता है।
नहीं। मैं तमाशा नहीं करना चाहती। मुझे इस पर यक़ीन नहीं हो रहा।
मेरी दुनिया में भी, मैं चाहे कितना भी सफल क्यों न हो जाऊँ,
फिर भी कुछ लोग हैं जो मुझे नीचा समझते हैं क्योंकि मैं अपने कार्यक्रमों में अक्सर स्पैनिश बोलता हूँ।
जब हम अमरीका आए ही थे, सड़क पर एक आदमी ने हम पर चिल्लाना शुरू कर दिया था।
उसने कहा कि हमारा यहाँ स्वागत नहीं है
और हमें वहीं वापस चले जाना चाहिए जहाँ से हम आए हैं।
ज़ेन्जर
सेन्ट्रल राश
सेन्ट्रल राशन
"मैंनेजर ने कहा मैं ठग लगता हूँ।"
"उसने सीधे मेरी नस्ल के कारण मुझ पर इल्ज़ाम लगा दिया।"
"नस्लवादी मैनेजर से बचकर रहना।"
"बहिष्कार।"
मॉन्टगॉमरी बस का बहिष्कार
युद्ध विरोधी प्रदर्शन नौकरियों और आज़ादी के लिए
रंगभेद नीति के विरुद्ध बहिष्कार एनवाइसी स्कूल का बहिष्कार
शांति!
इस जुलूस की माँग सबको नौकरियाँ मिलें!
हमारी माँग है अच्छे घर - वोट देने के अधिकार
कमल
कमल। इसका क्या मतलब है?
नमूरा कहाँ है?
मुझे माफ़ कर दीजिए। मैं समय पर बेकरी नहीं पहुँच पाया,
तो मैं किसी दूसरी बेकरी में जाकर बकलावा ले आया।
आपको बकलावा पसंद है।
नमूरा उस परिवार के लिए बहुत ख़ास है, अच्छा?
और वे भी हमारी तरह ही सीरिया से तुर्की और फिर यहाँ तक की यात्रा करके आए हैं।
वह हमारे लिए आसान नहीं था, है ना?
हाँ, नहीं था।
तो तुम्हें पता है कि वे भी हमारी तरह परेशान और विह्वल होंगे।
तो कल उन्हें घर का स्वाद देने के लिए
हमें हर संभव कोशिश करनी चाहिए, ठीक है?
ठीक है। मुझे माफ़ कर दीजिए। मैं समझता हूँ।
मैं कल नमूरा ले आऊँगा।
ठीक है। शाबाश।
पत्ते इतनी कसकर मत पकड़ो और अपने अँगूठे पर ध्यान दो, अच्छा?
धीरे। आराम से। बेहतर होगा अगर नहीं गिराओगी।
तुम्हें ऐसा लगता है?
बस थोड़ा सा... -गिरने लगे हैं।
अच्छा।
अच्छा है, पर तुम्हें थोड़ा सा और तेज़ करना होगा।
अच्छा है। तुम्हारी टैन्कई पाम की थोड़ी झलक मिली
पर करती रहो।
क्या यह था तुम्हारा पत्ता? -मेरा पत्ता नहीं है।
बिना घबराए बस आराम से करो। यह कर लिया। बहुत शानदार किया।
ईंट की दुक्की? -बहुत बढ़िया।
ठीक है। धीरे।
टा-डा! -बहुत अच्छे। वेपा। वेपा।
तुम सच में ऐसा सोचते हो? क्योंकि मुझे तो नौसिखिए जैसा लगा।
चार्ली, हिम्मत मत हारो। मैंने भी ऐसे ही शुरू किया था।
अमैंडा और मैं एक बार समुद्र-तट पर जादू कर रहे थे
और हमेशा की तरह, कोई ध्यान नहीं दे रहा था।
फिर एक अबुलिता यानि बूढ़ी महिला हमारे पास आईं
और अपनी पोती के किंसेनेरा यानि पंद्ररहवें जन्मदिन पर हमसे जादू दिखाने के लिए कहा।
हमारे पास तैयारी के लिए केवल एक दिन था।
कैसा रहा वह?
बहुत अच्छा नहीं था। -बढ़िया।
पर वह पार्टी में और लोगों को प्रभावित करने के लिए काफ़ी था।
और जल्दी ही, हमें और काम मिलने लगे। तुम सही रास्ते पर हो।
ग्रासियास। धन्यवाद।
हैपी बर्थडे ईथन
आओ, अंदर आओ। देखो ज़रा तुम्हारा सामान।
मुझे बहुत ख़ुशी है इतने कम समय में भी तुम आ पाईं।
ईथन बहुत ख़ुश होगा।
मुझे बुलाने के लिए धन्यवाद। मेरे... सहायक कहाँ...
मेरे सहायक सब सामान कहाँ रख सकते हैं?
यहीं पर।
माँ?
माफ़ कीजिए। मैं अभी आई।
हैपी बर्थडे
चार्ली, क्या हुआ? तुम्हारा ध्यान कहाँ है?
देखो।
ओलीवर। -वह भूत?
शायद हमें पार्टी नहीं करनी चाहिए।
ईथन। इस महीने हमारे ऊपर जो गुज़री है, उसके बाद
मुझे लगता है पार्टी अच्छी रहेगी।
पर मुझे ओलीवर अंकल की याद आती है।
ओलीवर अंकल?
उपशीर्षक अनुवादक: मृणाल अग्रवाल